તેમણે પક્ષના સાંસદોને કહ્યું કે, આગામી લોકસભા ચૂંટણી-2019માં કશ્મીરથી લઇને કન્યાકુમારી સુધી ભાજપનો ઝંડો ફરકાવવા માટે એક ચાર્ટ તૈયાર કરો. જેના પગલે ચાલીને લોકસભા ચૂંટણીમાં પક્ષ તેનું પરફોર્મન્સ વધુ સારૂ કરી શકે. શાહે કહ્યું કે, ‘જે રાજ્યોમાં આપણે હજુ સારૂ પ્રદર્શન કરી શક્યા નથી તેવા રાજ્યોમાં મોદી સરકારના કામ લોકો સુધી પહોંચાડો.’ તેમણે સાંસદોને કહ્યું કે, લોકસભામાં 272નો આંકોડો મેજોરિટી માટે હોય છે પરંતુ આપણું લક્ષ્ય તેના કરતા પણ ક્યાંય વધારે છે. જે મેળવવા બેસી રહેવું પાલવે તેમ નથી, લોક સુધી ‘નમો ટ્રેક રેકોર્ડ’ ને લઇ જાવ, ગુજરાતથી લઇને અત્યાર સુધીની નમો સરકારની કામગીરીથી લોકોને વાકેફ કરો.